open-index/open-wikipedia-markdown huggingface dataset:
Γκιόργκι Κβιρικασβίλι

Ο **Γκιόργκι Κβιρικασβίλι** (Giorgi Kvirikashvili,  γεωργιανά: გიორგი კვირიკაშვილი, 20 Ιουλίου 1967-) είναι Γεωργιανός πολιτικός και  υπηρέτησε ως πρωθυπουργός της Γεωργίας από τις 30 Δεκεμβρίου 2015 ως την παραίτησή του, στις 13 Ιουνίου 2018. Υπηρέτησε νωρίτερα ως υπουργός Οικονομίας και Αειφόρου Ανάπτυξης από το 2012 ως το 2015, υπουργός Εξωτερικών από την 1η Σεπτεμβρίου 2015 ως τις 30 Δεκεμβρίου 2015 και ως αναπληρωτής πρωθυπουργός από τις 26 Ιουλίου 2013 ως τις 30 Δεκεμβρίου 2015.

## Εκπαίδευση
Γεννήθηκε στην Τιφλίδα και υπηρέτησε την υποχρεωτική στρατιωτική του θητεία στο σοβιετικό στρατό την περίοδο 1986-88. Αποφοίτησε από το Ιατρικό Κρατικό Πανεπιστήμιο της Τιφλίδας ως πτυχιούχος το 1991 και στη συνέχεια από το Κρατικό Πανεπιστήμιο της Τιφλίδας όπου σπούδασε Οικονομικά (πτυχιούχος το 1995). Το 1998 απέκτησε μάστερ στα Οικονομικά από το Πανεπιστήμιο του Ιλινόις.

## Σταδιοδρομία
Εργάστηκε ως διοικητικό στέλεχος σε διάφορες τράπεζες στη Γεωργία από το 1993 ως το 1999 και στο Οικονομικό και Νομισματικό Γραφείο της Προεδρίας το 1999. Υπηρέτησε ως βουλευτής από το 1999 ως το 2004, εκλεγμένος με το κόμμα Νέα Δικαιώματα. Έπειτα από την άνοδο στην προεδρία του Μιχαήλ Σαακασβίλι με την Επανάσταση των ρόδων, ο Κβιρικασβίλι επέστρεψε στις επιχειρήσεις. Από το 2006 ως το 2011 ήταν γενικός διευθυντής της Τράπεζας, ιδιοκτησίας του Μπίτζινα Ιβανισβίλι. Με τη νίκη του συνασπισμού Γεωργιανό Όνειρο στις βουλευτικές εκλογές του 2012, ο Κβιρικασβίλι διορίστηκε υπουργός Οικονομίας και Αειφόρου Ανάπτυξης στην κυβέρνηση του Ιβανισβίλι τον Οκτώβριο του 2012. Επιπρόσθετα ανέλαβε και αναπληρωτής πρωθυπουργός, τον Ιούλιο του 2013. Παρέμεινε σε αμφότερες τις θέσεις και στην κυβέρνηση του Ιρακλί Γκαριμπασβίλι, ο οποίος έγινε πρωθυπουργός τον Νοέμβριο του 2013.

Τον Δεκέμβριο του 2015 ο Κβιρικασβίλι προτάθηκε από το συνασπισμό Γεωργιανό Όνειρο για την πρωθυπουργία, ώστε να αντικαταστήσει τον παραιτηθέντα Γκαριμπασβίλι. Ο νέος πρωθυπουργός κέρδισε την εμπιστοσύνη του Κοινοβουλίου με 86 ψήφους έναντι 28 στις 30 Δεκεμβρίου 2015.

Στις βουλευτικές εκλογές που έγιναν στις 8 Oκτωβρίου 2016 ο κυβερνών συνασπισμός Γεωργιανό Όνειρο, με επικεφαλής τον πρωθυπουργό Κβιρικασβίλι κέρδισε μια δεύτερη θητεία.  Το Γεωργιανό Όνειρο κέρδισε 115 έδρες, παρουσιάζοντας αύξηση 67 εδρών, ενώ το Ενωμένο Εθνικό Κίνημα μείωσε τις έδρες του σε 27.

Ο Κβιρικασβίλι παραιτήθηκε έπειτα από μαζικές διαδηλώσεις εναντίον της κυβέρνησης και στις 20 Ιουνίου 2018 αντικαταστάθηκε από τον Μαμούκα Μπαχτάτζε, υπουργό Οικονομικών. Το κοινοβούλιο ενέκρινε τον διορισμό με ψήφους 99-6.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Γεωργίας
Αεροδρόμιο του Ιστ Μίντλαντς

Το **Αεροδρόμιο του Ιστ Μίντλαντς** (αγγλικά: *East Midlands Airport*) (IATA: EMA, ICAO: EGNX) είναι ένα διεθνές αεροδρόμιο της περιφέρειας Ιστ Μίντλαντς της Αγγλίας, που βρίσκεται κοντά στο Καστλ Ντόνινγκτον του Λέστερσαϊρ. Το αεροδρόμιο εξυπηρετεί τις πόλεις Νόττιγχαμ (24 χιλιόμετρα), Λέστερ (29 χιλιόμετρα) και Ντέρμπι (23 χιλιόμετρα). Ο αριθμός των επιβατών που πέρασαν από αυτό το 2013 ξεπέρασε τα 4 εκατομμύρια, κάνοντάς το το 11ο πιο πολυσύχναστο αεροδρόμιο στο Ηνωμένο Βασίλειο.

## Στατιστικά

## Εικόνες

East Midlands Airport and the Control Tower - geograph.org.uk - 105789.jpg|Άποψη του αεροδρομίου και του πύργου ελέγχου
East Midlands Airport, drop-off bays, Departures and Control Tower - geograph.org.uk - 1409924.jpg|Άποψη του τερματικού σταθμού και του πύργου ελέγχου
East Midlands Airport - departure hall - 2.JPG|Το εσωτερικό του τερματικού 
NEMAaeropark.jpg|Το αεροπάρκο (μουσείο), εντός του αεροδρομίου


## Παραπομπές


## Εξωτερικοί σύνδεσμοι

* 

Κατηγορία:Αεροδρόμια στην Αγγλία
Αλ Μινς

Ο **Αλ Μινς** () (1η Ιανουαρίου 1920 &ndash; 24 Απριλίου 1985), ήταν ένας σημαντικός  Αμερικανός χορευτής του Lindy Hop και του jazz dance. Υπήρξε περισσότερο διάσημος για την ταινία του  και τις παραστάσεις του μεταξύ  1930 και 1940 με το συγκρότημα του Harlem Whitey's Lindy Hoppers. Ο  Minns δούλεψε σε όλη του τη ζωή για την προώθηση  των χορών που αυτός και το περιβάλλον του βοήθησαν να γίνουν οι πρωτοπόροι του Savoy Ballroom στη Νέα Υόρκη.

Ο Μινς επίσης έπαιξε ρόλο στην αναβίωση του  Lindy Hop στη δεκαετία του  1980, όταν προσκλήθηκε στη Στοκχόλμη το 1984 από την εταιρεία χορού  The Rhythm Hot Shots για να διδάξει το χορό με τον τρόπο που τον ήξερε. Το συγκρότημα είχε μέχρι τότε κυρίως χρησιμοποιήσει παλιές κόπιες ταινιών ως πηγή για την ερμηνεία τους του Lindy Hop.

Το  1938, ο Αλ Μινς και η Sandra Gibson (δείτε και Mildred Pollard) κέρδισαν το Harvest Moon Ball.

## Φιλμογραφία

* *[[Hellzapoppin' (film)|Hellzapoppin']]* (1941)
* *[[Hot Chocolates]]* (1941)
* *[[The Spirit Moves]]* (1950)
* *[http://www.imdb.com/title/tt0189619/ Jazz Dance]* (1954)

## Δείτε επίσης
* Al & Leon

## Εξωτερικοί σύνδεσμοι
*Streetswing.com

Κατηγορία:Λίντυ Χοπ
Κατηγορία:Αμερικανοί χορευτές
Αεροδρόμιο του Μπέρμιγχαμ

Το **Αεροδρόμιο του Μπέρμιγχαμ** (αγγλικά: *Birmingham Airport*) (IATA: BHX, ICAO: EGBB) είναι ένα διεθνές αεροδρόμιο, που απέχει 10 χιλιόμετρα από την πόλη του Μπέρμιγχαμ της Αγγλίας. Το αεροδρόμιο προσφέρει τόσο εγχώριες πτήσεις εντός του Ηνωμένου Βασιλείου, καθώς και διεθνείς πτήσεις προς προορισμούς στην Ευρώπη, τη Μέση Ανατολή, την ινδική υποήπειρο, τη Βόρεια Αμερική και την Καραϊβική. Η διακίνηση των επιβατών για το έτος 2014 ήταν περίπου 9,7 εκατομμύρια, καθιστώντας το Μπέρμιγχαμ ως το έβδομο πιο πολυσύχναστο αεροδρόμιο του Ηνωμένου Βασιλείου.

## Στατιστικά

### Στατιστικά προορισμών

## Εικόνες

Birmingham airport transport arp.jpg|Σιδηροδρομικό δίκτυο που εξυπηρετεί το αεροδρόμιο
Emirates At BHX.jpg|Πτήση της εταιρείας Emirates
Birmingham International Railway Station - geograph.org.uk - 81165.jpg|Ο τερματικός σταθμός


## Παραπομπές


## Εξωτερικοί σύνδεσμοι

* 

Κατηγορία:Αεροδρόμια στην Αγγλία
Δίφθογγος

**Δίφθογγος** , η, (θηλ.) ονομάζεται η ακολουθία δύο φωνηέντων που συμπροφέρονται σε μία συλλαβή με αποτέλεσμα το ένα από αυτά να λαμβάνει τον χαρακτήρα ημίφωνου. Διακρίνονται σε ανοικτές και κλειστές διφθόγγους: στις πρώτες το ημίφωνο εντοπίζεται στην έμβαση της συλλαβής (π.χ. ισπανικά, viaje ['bja.xe]) ενώ στις δεύτερες στην έξοδο (π.χ. ελληνικά: γάιδαρος ['ɣaj.ða.ɾos]. Διαφέρουν από τις μονοφθόγγους, τις τριφθόγγους (την ταυτόχρονη ένταξη στην ίδια συλλαβή τριών φωνηέντων: ισπανικά, *Paraguay* [pa.ɾa.'gwaj]) και τη χασμωδία (την προφορά δύο συνεγγών φωνηέντων σε διαφορετικές συλλαβές: *φάει* /'fa.i/). Στο ΔΦΑ οι δίφθογγοι ορίζονται είτε με την παρουσία του ημιφώνου είτε με το διακριτικό ⟨◌̯⟩ που ορίζει τη μη συλλαβικότητα.

## Ελληνική
### Αρχαία Ελληνική
Στην αρχαία ελληνική γλώσσα απαντώνται οι ακόλουθες δίφθογγοι : /yi̯/ , /ei̯/, , /eu̯/ , /oi̯/ , /ou̯/ , /ai̯/ , /au̯/ , /ɛːi̯/ , /ɛːu̯/ , /ɔːi̯/ , /ɔːu̯/ , /aːi̯/  και /aːu̯/ . Επειδή η αρχαία γλώσσα είχε και μακρά φωνήεντα, ο χρόνος προφοράς τους θα μπορούσε να διαφέρει από τη νέα ελληνική. Από αυτές, ορισμένες έχουν μετατραπεί σε μονόφθογγους με την εξέλιξη της φωνητικής της αττικής ελληνικής παρότι ορθογραφικά αποδίδονται με δίγραφα, ενώ άλλες έχουν μεταβάλει το ημιφωνήεν σε σύμφωνο (/eu̯/>/ef/).

### Νέα Ελληνική
Η νέα ελληνική διαθέτει μόνο κλειστές διφθόγγους, όπως το [aj] και το [oj]. Έτερες είναι αρκετά σπάνιες με την πρώτη να εμφανίζεται σε λέξεις όπως ***γάι'''δαρος'' και ***αη**δόνι'' και τη δεύτερη στο ***ρόι*'δι*. Ορθογραφικώς δεν υφίσταται κάποιο ιδιαίτερο γράφημα που να συμβολίζει τα ημίφωνα ενώ δεν υφίσταται ένας σταθερός κανόνας που να προβλέπει την εμφάνισή του. Επομένως για παράδειγμα οι λέξεις *πάει* ή *λέει* αποτελούνται από δύο συλλαβές /pa.i, le.i/.

Συχνά σε γραμματικές εμφανίζεται ο ανακριβής όρος «καταχρηστικές δίφθογγοι» που περιγράφει τα ζεύγη /σύμφωνο + i + ταυτοσυλλαβικό φωνήεν/ (π.χ. /ðia.'va.zo/, /'ftia.xno/) που πραγματώνονται με συμφωνιοποίηση του ουρανικού φωνήεντος σε ουρανικό τριβόμενο ηχηρό ή άηχο ανάλογα με την ηχηρότητα του αρχικού συμφώνου ([ðʝa.'va.zo], ['ftça.xno]). Οι παραπάνω περιπτώσεις δεν αποτελούν διφθόγγους δεδομένου ότι απουσιάζουν τα δύο φωνήεντα στη φωνητική πραγμάτωσή τους.

== Αγγλική ==
Η επίσημη βρετανική αγγλική γλώσσα έχει δέκα διφθόγγους: [əʊ̯] l*'ow**, [aʊ̯] l**ou**d, [aɪ̯] l**ie**d, [eɪ̯] l**ay**, [ɔɪ̯] l**oi**n, [ʊu̯] l**oo**n, [ɪi̯] l**ea**n, [ɪə̯] l**ee**r, [ɛə̯] l**ai**r, [ʊə̯] l**u'''re.

## Παραπομπές


Κατηγορία:Φωνήεντα
Τ Ηνιόχου

Ο **τ (ταυ) Ηνιόχου** (τ Aurigae, τ Aur) είναι αστέρας στον αστερισμό Ηνίοχο. Είναι ορατός διά γυμνού οφθαλμού και έχει φαινόμενο μέγεθος 4,505. Απέχει από τη Γη περίπου 207 έτη φωτός (63 παρσέκ). Είναι γίγαντας αστέρας φασματικού τύπου G8&nbsp;III. Έχει έντεκα φορές την ακτίνα του Ήλιου και 63 φορές τη φωτεινότητά του. Η ενεργός θερμοκρασία του ανέρχεται σε 4.887 Κ και του δίνει τη χαρακτηριστική κίτρινη απόχρωση ενός αστέρα τύπου G., όπως ο Ήλιος.

## Παραπομπές

## Εξωτερικοί σύνδεσμοι
* HR 1995
* CCDM J05492+3911
* Image Tau Aurigae

Κατηγορία:Γίγαντες αστέρες τύπου G
Κατηγορία:Ηνίοχος (αστερισμός)
Κατηγορία:Αστέρες με ονομασία κατά Bayer
Πάλομαρ 2

Το **Πάλομαρ 2** (Palomar 2) είναι σφαιρωτό σμήνος στον αστερισμό Ηνίοχο. Είναι ένα από δεκαπέντε σφαιρωτά σμήνη που ονομάζονται Σμήνη Πάλομαρ και ανακαλύφθηκαν από την πρώτη αστρονομική έρευνα που διεξήχθη από τη National Geographic Society σε συνεργασία με το Αστεροσκοπείο του Πάλομαρ (National Geographic Society – Palomar Observatory Sky Survey, NGS-POSS) τη δεκαετία του 1950.

## Παραπομπές


Κατηγορία:Σφαιρωτά σμήνη
Κατηγορία:Ηνίοχος (αστερισμός)
NGC 3293

Το ** NGC 3293** είναι ανοικτό σμήνος στον αστερισμό Τρόπιδα. Το ανακάλυψε ο Γάλλος αστρονόμος Νικολά-Λουί ντε Λακάιγ (Nicolas Louis de Lacaille) στα 1751-52. Οι λαμπρότεροι από τους αστέρες του είναι μπλε υπεργίγαντες με φαινόμενα μεγέθη 6,5 και 6,7. Επίσης υπάρχει ο 7ου μεγέθους κόκκινος υπεργίγαντας V361 Τρόπιδος.

## Παραπομπές


## Αναφορές

## Εξωτερικοί σύνδεσμοι
* 

3293
Κατηγορία:Ανοικτά σμήνη
Κατηγορία:Τρόπις (αστερισμός)
Αεροδρόμιο του Μπόρνμουθ

Το **Αεροδρόμιο του Μπόρνμουθ** (IATA: BOH, ICAO: EGHH) είναι ένα που βρίσκεται 6,5 χιλιόμετρα από το Μπόρνμουθ, στη νότια Αγγλία. Το αεροδρόμιο λειτούργησε αρχικά από το 1941 ως στρατιωτικό, ενώ ξεκίνησε να εξυπηρετεί πολιτικές πτήσεις στα τέλη της δεκαετίας του 1950. Στις 25 Νοεμβρίου 2008 το αεροδρόμιο κατετάγη ως το καλύτερο αεροδρόμιο στο Ηνωμένο Βασίλειο και τρίτο καλύτερο στον κόσμο, μετά από εκείνα της Σιγκαπούρης και του Χονγκ Κονγκ, σύμφωνα με την Daily Telegraph Travel Awards.

## Στατιστικά

### Επιβάτες

### Προορισμοί

## Παραπομπές


## Εξωτερικοί σύνδεσμοι

* 

Κατηγορία:Αεροδρόμια στην Αγγλία
Ω Ηνιόχου

Το **ω Ηνιόχου** (**ω  Aurigae**) είναι διπλό αστρικό σύστημα στον αστερισμό του Ηνιόχου. Έχει φαινόμενο μέγεθος 4,95 και είναι ορατό διά γυμνού οφθαλμού. Με βάση τις μετρήσεις της παράλλαξης, εκτιμάται πως απέχει 159 έτη φωτός (49 παρσέκ) από την Γη. Ο κύριος αστέρας είναι κύριας ακολουθίας τύπου Α και ταξινομείται ως A1&nbsp;V. Η γωνιακή απόσταση ανάμεσα στον κύριο αστέρα και τον συνοδό του είναι 4,99&nbsp;arcsecond.

## Παραπομπές

## Δείτε επίσης
* Κατάλογος αστέρων του Ηνιόχου

## Εξωτερικοί σύνδεσμοι
* HR 1592
* Image Omega Aurigae
* CCDM J04593+3753

Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου A
Κατηγορία:Διπλοί αστέρες
Κατηγορία:Ηνίοχος (αστερισμός)
Γουόλτερ Χιούστον

Ο **Γουόλτερ Χιούστον** (αγγλικά: *Walter Huston*, 5 Απριλίου 1883 - 7 Απριλίου 1950) ήταν, γεννηθείς στον Καναδά, Αμερικανός ηθοποιός βραβευμένος με Όσκαρ Β' Ανδρικού Ρόλου για την ερμηνεία του στην ταινία του 1948 *[[Ο θησαυρός της Σιέρα Μάντρε]] (The Treasure Of Sierra Madre)* και γνωστός επίσης για τη συμμετοχή του στις ταινίες: *Η κατάρρευσις (American Madness, 1932)*, *Ανθρώπινη αδυναμία (Rain, 1932)*, *[[Χαμένα Νιάτα (ταινία 1936)|Χαμένα νιάτα]] (Dodsworth, 1936)*, *[[Ο ουρανός της δόξας]] (Yankee Doodle Dandy, 1942)* και *Μονομαχία στον ήλιο (Duel in the Sun, 1946)*. Είναι ο πατέρας του ηθοποιού και σκηνοθέτη Τζον Χιούστον. 

Ο Χιούστον ξεκίνησε να εμφανίζεται σε βοντβίλ, συνεργαζόμενος με την Μπάιον Γουίμπλ.  Και ήταν γνωστοί ως Χιούστον και Γουίμπλ. Μάλιστα το 1915 παντρεύτηκαν, και συνέχισαν να εμφανίζονται σε βοντβίλ για βιοποριστικούς λόγους στα μέσα τις δεκαετίας του 1920. Το 1924 έκανε το ντεμπούτο του στο Μπρόντγουεϊ. Ενώ ο πρώτος του μεγάλος ρόλος στο Χόλιγουντ πραγματοποιήθηκε το 1929, στην ταινία *Στην αγχόνη (The Virginian)*, στο πλευρό του Γκάρι Κούπερ. Στις δύο επόμενες δεκαετίες συνέχισε να εμφανίζεται τόσο στον κινηματογράφο όσο και στο θέατρο, κι έγινε ένας από τους πιο διακεκριμένους Αμερικανούς ηθοποιούς.

Πέθανε από ανεύρυσμα στο Χόλιγουντ, και ενταφιάστηκε στο Belmont Memorial Park του Φρέσνο, της Καλιφόρνιας. Επίσης, κατέχει κι ένα αστέρι στη Λεωφόρο της Δόξας.

## Φιλμογραφία

## Παραπομπές


## Περαιτέρω μελέτη
* John Weld. ''September Song: An Intimate Biography of Walter Huston". The Scarecrow Press, Inc., 1998.

## Εξωτερικοί σύνδεσμοι

* 

Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Ρίτσαρντ Γουόρφ

Ο **Ρίτσαρντ Γουόρφ** (αγγλικά: *Richard Whorf*, 4 Ιουνίου 1906 - 14 Δεκεμβρίου 1966) ήταν Αμερικανός ηθοποιός, συγγραφέας, σκηνοθέτης και ενδυματολόγος. Ο Γουόρφ γεννήθηκε στη Μασαχουσέτη, από τους Χάρι και Σάρα Γουόρφ. Αδελφός του ήταν ο γνωστός Αμερικανός γλωσσολόγος Μπέντζαμιν Λι Γουόρφ. Την υποκριτική του καριέρα την ξεκίνησε από την εφηβική του ηλικία στη Βοστώνη, ενώ σε ηλικία 21 ετών μετακόμισε στο Μπρόντγουεϊ. Τις δεκαετίες του 1930 και του 1940, βρισκόταν στο Χόλιγουντ, έχοντας και συμβόλαιο σε εταιρεία, ενώ το 1944 κάνει και το σκηνοθετικό του ντεμπούτο. 

Το χόμπι του Γουόρφ ήταν η ζωγραφική, μάλιστα, σε ηλικία 15 ετών είχε πουλήσει τους πρώτους του πίνακες έναντι 100 δολαρίων. Πέθανε το 1966, σε ηλικία 60 ετών, και ενταφιάστηκε στο Forest Lawn Memorial Park, του Λος Άντζελες.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σκηνοθέτες
Κατηγορία:Ενδυματολόγοι
Κατηγορία:Νικητές βραβείου Tony
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Τζορτζ Μ. Κόχαν

Ο **Τζορτζ Μάικλ Κόχαν** (αγγλικά: *George Michael Cohan*, 3 Ιουλίου 1878 - 5 Νοεμβρίου 1942) ήταν Αμερικανός θεατρικός συγγραφέας, συνθέτης, στιχουργός, διασκεδαστής, ηθοποιός, τραγουδιστής, χορευτής και θεατρικός παραγωγός.

Ο Κόχαν ξεκίνησε την καριέρα του, στα θεάματα, από την παιδική του ηλικία, στο πλευρό των γωνιών του και της αδελφής του, που έδιναν παραστάσεις βοντβίλ, και ήταν γνωστοί ως οι *The Four Cohans*. Ξεκινώντας με το *Little Johnny Jones*, το 1904, συνέχισε να συνθέτει μουσική, να γράφει σενάρια, να κάνει την παραγωγή σε πάνω από 30 μουσικά έργα του Μπρόντγουεϊ. Κατά τη διάρκεια της ζωής του, ο Κόχαν, κυκλοφόρησε πάνω από 300 τραγούδια. Ως συνθέτης ήταν από τα πρώτα μέλη της Αμερικανικής Ένωσης Συνθετών, Συγγραφέων και Παραγωγών. Επέδειξε αξιόλογες και μακρόχρονες θεατρικές παραστάσεις, ενώ συνέχισε να πρωταγωνιστεί μέχρι και το 1940.

Ήταν γνωστός, πριν από τον Πρώτο Παγκόσμιο Πόλεμο, ως ο «άνθρωπος που κυριεύει το Μπρόντγουεϊ», και θεωρείται ως ο «πατέρας» του αμερικανικού κωμικού μιούζικαλ. Η ζωή του και η μουσική του έγιναν ταινία το 1942 (*[[Ο ουρανός της δόξας]]*), η οποία προτάθηκε για 8 βραβεία Όσκαρ. Ενώ το 1968 υπήρξε η θεατρική παράσταση στο Μπρόντγουεϊ, αφιερωμένη στη ζωή του, ονόματι *[[George M!]]*. Ενώ υπάρχει άγαλμα στην Τάιμ Σκουέαρ της Νέας Υόρκης, φόρος τιμής για τη συνολική του προσφορά στο αμερικανικό θεατρικό μιούζικαλ.

## Παραπομπές


## Βιβλιογραφία
*Cohan, George M. *Twenty Years on Broadway*. New York: Harper & Brothers, 1924.
*Gilbert, Douglas. *American Vaudeville: Its Life and Times*. New York: Dover Publications, 1963.
*Jones, John Bush. *Our Musicals, Ourselves: A Social History of the American Musical Theatre*. Lebanon, NH: Brandeis University Press, 2003 (pp.&nbsp;15–23).
*McCabe, John. *George M. Cohan: The Man Who Owned Broadway*. New York: Doubleday & Co., 1973.

## Εξωτερικοί σύνδεσμοι

*
*George M. Cohan 
*George M. Cohan In America's Theater 
*George M. Cohan on musicals101.com
* Présentation de James Cagney et de ''Yankee doodle dandy'' sur le site d'analyse L'oBservatoire (simple appareil).
* Chip Deffaa's extensive George M. Cohan site
*George M. Cohan; PeriodPaper.com c. 1910
*Sheet music for "Over There", Leo Feist, Inc., 1917.
*Finding aid for the Edward B. Marks Music Co. Collection on George M. Cohan, 1901-1968 at the Museum of the City of New York 

Κατηγορία:Αμερικανοί τραγουδιστές
Κατηγορία:Αμερικανοί θεατρικοί συγγραφείς
Κατηγορία:Αμερικανοί συνθέτες
Κατηγορία:Αμερικανοί στιχουργοί
Κατηγορία:Ερμηνευτές βοντβίλ
Κατηγορία:Αμερικανοί ηθοποιοί θεάτρου
Ουίλιαμ Κάγκνεϊ

Ο **Ουίλιαμ Κάγκνεϊ** (αγγλικά: *William Jerome Cagney*, 26 Μαρτίου 1905 – 3 Ιανουαρίου 1988) ήταν Αμερικανός ηθοποιός και παραγωγός. Πιο γνωστός είναι για τους ρόλους που έπαιξε στην εταιρεία Monogram Pictures, *[[Lost in the Stratosphere]]* και *[[Flirting with Danger]]* γυρισμένες αμφότερες το 1934, αλλά και επειδή ήταν αδελφός του Τζέιμς Κάγκνεϊ.  

Επίσης, υπήρξε παραγωγός, σε αρκετές ταινίες του αδελφού του Τζέιμς Κάγκνεϊ, όπως το *[[Ιππότες του υποκόσμου]]* (1940), το *[[Δια πυρός και σιδήρου (ταινία)|Δια πυρός και σιδήρου]]* (1950) κ.ά.. Επίσης, συμμετείχε στην παραγωγή, στην πιο δημοφιλή ταινία του αδελφού του *[[Ο ουρανός της δόξας]]* (1942). Πέρα από τις παραγωγές σε ταινίες του αδελφού του, ασχολιόταν και με άλλες εμπορικές υποθέσεις του, όπως συμβόλαια σε εταιρείες του Χόλιγουντ. 

Ο Κάγκνεϊ υπήρξε νυμφευμένος με την ηθοποιό Μπουτς Μάλορι, και πέθανε από καρδιακή προσβολή το 1988 στην Καλιφόρνια. Γνωστή ηθοποιός ήταν επίσης και η αδελφή του, η Τζιν Κάγνεϊ, η οποία πέθανε τέσσερα χρόνια νωρίτερα, από τον Τζέιμς, το 1982.

## Παραπομπές


## Περαιτέρω μελέτη
* *[[The New York Times]]* (ΗΠΑ) 5 Ιανουαρίου 1988, by: Associated Press, «W. J. Cagney, Producer For His Brother James»

## Εξωτερικοί σύνδεσμοι
* William Cagney in the Internet Movie Database
* O Ουίλιαμ Κάγκνεϊ στο Findagrave.com

Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Ρέι Χάιντορφ

Ο **Ρέι Χάιντορφ** (αγγλικά: *Ray Heindorf*, 25 Αυγούστου 1908 - 3 Φεβρουαρίου 1980) ήταν Αμερικανός στιχουργός, συνθέτης και μαέστρος. Έχει υπάρξει 17 φορές υποψήφιος για Όσκαρ Καλύτερης Πρωτότυπης Μουσικής και μία φορά για Όσκαρ Καλύτερου Τραγουδιού. Εν τέλει κέρδισε τρία Όσκαρ, όλα στην πρώτη κατηγορία, από τις αναφερθείσες. Τα έλαβε για τα θέματα των ταινιών: Ο ουρανός της δόξας, *[[This Is the Army]]* και Μουσική παρέλαση. Οι τελευταίες δύο νίκες ήταν συνεχόμενες, αυτό τον έκανε τον πρώτο που το καταφέρνει αυτό, δηλαδή συνεχόμενες νίκες σε μουσική κατηγορία.

Ξεκίνησε από την εφηβική του ηλικία να εργάζεται πιάνο στο Μέτσανσβιλ της Νέας Υόρκης, ενώ το 1928, μετακόμισε στην πόλη της Νέας Υόρκης. Εκεί δούλεψε σε μιούζικαλ ενορχηστρώσεις, πριν πάει στο Χόλιγουντ. Η πρώτη του δουλειά στο Χόλιγουντ ήταν με την εταιρεία  Metro-Goldwyn-Mayer, που κι εκεί έκανε ενορχηστρώσεις, με την πρώτη του συμμετοχή σε ταινία να γίνεται στο *[[Χόλιγουντ Ρεβύ]]*, ακολούθως συνέχισε να παίζει πιάνο και, συγκεκριμένα, για την Λούπε Βέλεθ.

Μετά εντάχθηκε στη Warner Bros., ασχολούμενος πλήρως με το μουσικό τμήμα (συνθέσεις, ενορχηστρώσεις κ.λπ). Στην εταιρεία έκατσε σχεδόν 40 χρόνια.

## Παραπομπές


Κατηγορία:Αμερικανοί πιανίστες
Κατηγορία:Αμερικανοί συνθέτες
Κατηγορία:Αμερικανοί στιχουργοί
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Γκέοργκ Λούκατς

Ο **Γκέοργκ Λούκατς** (*György Lukács*, 13 Απριλίου 1885 – 5 Ιουνίου 1971) ήταν Ούγγρος φιλόσοφος, κριτικός λογοτεχνίας και ιστορικός της λογοτεχνίας. Υπήρξε ένας από τους θεωρητικούς του Μαρξισμού των δυτικών κοινωνιών. Καταδίκασε ως λαθεμένο το Σοσιαλιστικό σύστημα διακυβέρνησης της Σοβιετικής Ένωσης, και ιδιαίτερα τη σταλινική περίοδο και τον ίδιο τον σταλινισμό. Εντάχθηκε στο Κομμουνιστικό κόμμα, στο οποίο παρέμεινε μέχρι το τέλος της ζωής του.

## Βιβλία στα ελληνικά
*(1971) *Σολτζενίτσιν Χάϊνε Πρωτοποριακοί. Αισθητικά δοκίμια*
*(1982) *Τακτική και ηθική*
*(1986) *Η ψυχή και οι μορφές*
*(1987) *Αστική και σοσιαλιστική δημοκρατία*
*(1990) *Η σκέψη του Λένιν. Η επικαιρότητα της επανάστασης*
*(1996) *Δυο μελέτες για τον μαρξισμό*
*(2001) *Ιστορία και ταξική συνείδηση*
*(2004) *Η θεωρία του μυθιστορήματος*
*(2006) *Η πραγμοποίηση και η συνείδηση του προλεταριάτου*
*(2008) *Η τραγωδία της μοντέρνας τέχνης*
*(2014) *Σε αναζήτηση του αστού. Μια μελέτη για τον Τόμας Μαν*
*(2015) *Ψευδής και αληθινή οντολογία του Χέγκελ*

## Παραπομπές


Κατηγορία:Ούγγροι φιλόσοφοι
Κατηγορία:Μαρξιστές θεωρητικοί
Κατηγορία:Κριτικοί της λογοτεχνίας
Κατηγορία:Μέλη της Ουγγρικής Ακαδημίας Επιστημών
Κατηγορία:Φιλόσοφοι του 20ού αιώνα
Κατηγορία:Ούγγροι συγγραφείς
Κατηγορία:Μαρξιστές
Κατηγορία:Εβραίοι φιλόσοφοι
Κυριάκος Κ. Μητσοτάκης

Ο **Κυριάκος Μητσοτάκης** (1883 - 1944) ήταν Έλληνας πολιτικός. Διετέλεσε αρκετές φορές βουλευτής Χανίων και ηγέτης Κρητών εθελοντών στους Βαλκανικούς πολέμους. Ήταν πατέρας του Κωνσταντίνου Μητσοτάκη.

## Βιογραφία
Γεννήθηκε στη Χαλέπα Χανίων. Πατέρας του ήταν ο νομικός, πολιτικός και δημοσιογράφος γερο-Κωστής Μητσοτάκης (σημαντική προσωπικότητα των αγώνων των Κρητών για την Ένωση με την Ελλάδα) και μητέρα του η Κατίγκω (Αικατερίνη) Βενιζέλου, αδερφή του Ελευθέριου Βενιζέλου.

Αφού ολοκλήρωσε της εγκύκλιες σπουδές του στη γενέτειρά του πόλη, μετέβη στην Αθήνα όπου σπούδασε νομικά, χάρη στην οικονομική συνδρομή συγγενών του και την τιμητική σύνταξη που παραχώρησε το ελληνικό κράτος στην οικογένειά του. Γύρισε στα Χανιά όπου άσκησε το επάγγελμα του δικηγόρου. Διετέλεσε μέλος του δικηγορικού συλλόγου και μέλος του Δ.Σ του. Το 1905 διετέλεσε γενικός γραμματέας της συνέλευσης του Κινήματος του Θερίσσου.

Κατά τη διάρκεια των Βαλκανικών Πολέμων ηγήθηκε σώματος εθελοντών από την Κρήτη, το οποίο πολέμησε στη Μακεδονία και την Ήπειρο. Συγκεκριμένα πολέμησε στην απελευθέρωση της Σιάτιστας και στο Μπιζάνι. Στις 27 Απριλίου 1908 επανεκδίδει την εφημερίδα  *Κήρυξ* ενώ υπήρξε συνιδρυτής της πρώτης δημοτικιστικής κίνησης στην Κρήτη ο *Σολωμός*. Το Μάιο του 1915 εκλέγεται βουλευτής Χανίων στο Ελληνικό κοινοβούλιο μέχρι το 1920 στη Βουλή των Λαζάρων. Στη διάρκεια της Κατοχής λαμβάνει μέρος την αντίσταση ως πολιτικό στέλεχος της Εθνικής Οργάνωσης Κρήτης.

## Οικογενειακή κατάσταση
Ήταν νυμφευμένος με τη Σταυρούλα, κόρη του Χαράλαμπου Πλουμιδάκη, με την οποία παντρέυτηκε το 1916 και απέκτησαν πέντε παιδιά:
* την Αικατερίνη, σύζυγο Επαμεινώνδα Βιρβιδάκη, 
* τον Κωνσταντίνο, πρώην πρωθυπουργό της Ελλάδας,
* τον Χαράλαμπο, 
* τον Ελευθέριο και 
* την Αρτεμισία, σύζυγο Γεωργίου Λυμπεράκη.

## Παραπομπές


## Πηγές
* Δημήτρης Δημητράκος: *Κώστας Μητσοτάκης. Πολιτική βιογραφία*, τόμ. Α, εκδ. Παπαζήση, Αθήνα, χ.χ.

Κατηγορία:Έλληνες πολιτικοί-επέκταση
Κατηγορία:Βουλευτές Χανίων
Κατηγορία:Κρητικοί
Κατηγορία:Οικογένεια Βενιζέλου
Κατηγορία:Οικογένεια Μητσοτάκη
Κατηγορία:Έλληνες αντιστασιακοί
Repeat - The Best of Jethro Tull - Vol II

Το **Repeat - The Best of Jethro Tull - Vol II** είναι συλλογή τραγουδιών του αγγλικού ροκ συγκροτήματος Jethro Tull, η οποία κυκλοφόρησε στις 9 Σεπτεμβρίου του 1977 μέσω της δισκογραφικής εταιρίας "Chrysalis Records". Στις Ηνωμένες Πολιτείες κυκλοφόρησε στις 7 Νοεμβρίου του ίδιου έτους.

Ο δίσκος περιείχε μόνο ένα πρώην ακυκλοφόρητο τραγούδι, το "*Glory Row*", το οποίο προϋπήρχε μόνο στην ισπανική έκδοση του άλμπουμ "*[[Aqualung]]*" του 1971.

Το "*Repeat*" μπήκε στις χαμηλές θέσεις του αμερικάνικου καταλόγου επιτυχιών.

## Λίστα Τραγουδιών
# "Minstrel in the Gallery" – 4:17
# "Cross-Eyed Mary" – 4:11
# "A New Day Yesterday" – 4:10
# "Bourée" (Anderson) – 3:46
# "Thick as a Brick (Edit #4)" – 3:27
# "War Child" – 4:37
# "A Passion Play (Edit #9)" – 3:33
# "To Cry You a Song" – 6:14
# "Too Old to Rock 'n' Roll: Too Young to Die" – 5:42
# "Glory Row" – 3:33

## Θέσεις τσαρτ
***Repeat - The Best of Jethro Tull - Vol II*** *(άλμπουμ)*

***Επίσημη κυκλοφορία: [[9 Σεπτεμβρίου]] [[1977]]***

## Μέλη των Jethro Tull
Οι μουσικοί οι οποίοι ηχογράφησαν το "*Repeat - The Best of Jethro Tull - Vol II*" ήταν οι εξής:
* **[[Ίαν Άντερσον]]** - φωνητικά, φλάουτο, σαξόφωνο, μαντολίνο, κιθάρα
* **[[Μάρτιν Μπαρ]]** - ηλεκτρική κιθάρα
* **Τζον Έβαν** - πιάνο, πλήκτρα
* **Γκλεν Κόρνικ** - μπάσο
* **[[Τζέφρι Χάμοντ]]** - μπάσο
* **Κλάιβ Μπάνκερ** - τύμπανα
* **[[Μπάριμορ Μπάρλοου]]** - τύμπανα
* **Ντέιβιντ Πάλμερ** - σαξόφωνο, συνθεσάιζερ, πλήκτρα
* **Μάντι Πράιορ** - δεύτερα φωνητικά

## Παραπομπές


## Πηγές
* Repeat - The Best of Jethro Tull - Vol II - Jethro Tull | Songs, Reviews, Credits, Awards | AllMusic
* Jethro Tull - Repeat - The Best of Jethro Tull - Vol II (Vinyl, LP) at Discogs
* JETHRO TULL Repeat - The Best of Jethro Tull - Vol II reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1977
Κοινοβούλιο των Νήσων Μάρσαλ

Το **Κοινοβούλιο των Νήσων Μάρσαλ** (μαρσαλέζικα: **Nitijeļā)** IPA:   nitiyjelhay) ) αποτελείται από 33 μέλη, που εκλέγονται για τετραετή θητεία σε μία μονοεδρική και σε πέντε πολυεδρικές εκλογικές περιφέρειες. Οι εκλογές είναι μη κομματικές, όμως τα περισσότερα μέλη του κοινοβουλίου πρόσκεινται σε ένα από τα 4 ενεργά πολιτικά κόμματα στη χώρα. Οι τελευταίες εκλογές διεξήχθησαν στις 18 Νοεμβρίου 2019.

## Ιστορία
Το Κοινοβούλιο συστάθηκε το 1979 και πρωθύστερό του ήταν το Κογκρέσο των Νήσων Μάρσαλ (Marshall Islands Congress), το οποίο συστάθηκε ως μονοθάλαμο (αποτελούμενο από ένα τμήμα) νομοθετικό σώμα το 1958. Πρόεδρος του Κογκρέσου ήταν ο Ντουάιτ Χάινε το 1963 και το 1964, και τα μέλη του εκλέγονταν για θητεία τεσσάρων ετών.

## Πρόεδροι του Κοινοβουλίου

## Μέλη της Nitijela
Η χώρα υποδιαιρείται σε 24 εκλογικές περιφέρειες, αντίστοιχες με τα κατοικημένα νησιά και τις ατόλες. Λειτουργούν 4 πολιτικά κόμματα στα Μάρσαλ: το: Aelon Kein Ad (AKA), το Kien Eo Am (KEA), το  Ενωμένο Λαϊκό Κόμμα (UPP) και το Ενωμένο Δημοκρατικό Κόμμα (UDP). Ο έλεγχος του κοινοβουλίου μοιράζεται ανάμεσα στο AKA και στο KEA. 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κοινοβουλιο
Μαρσαλ
Μαρσαλ
Λεωνίδας Ροζάκης

Ο **Λεωνίδας Ροζάκης** (1895 - 24 Νοεμβρίου 1981), του Μιλτιάδη, ήταν Έλληνας πολιτικός, υπουργός Δικαιοσύνης επί χούντας.

## Βιογραφικά στοιχεία
Γεννήθηκε στον Άγιο Νικόλαο Σπάρτης το 1895 και σπούδασε νομικά στο Πανεπιστήμιο των Αθηνών. 
 Διορίστηκε Πρωτοδίκης το 1925 και αργότερα έγινε αρεοπαγίτης.

Στην κυβέρνηση του Κωνσταντίνου Κόλλια ο Ροζάκης διορίστηκε υπουργός Δικαιοσύνης στις 22 Απριλίου 1967.. Παρέμεινε υπουργός ως την 1η Νοεμβρίου 1967.

Κηδεύτηκε στις 25 Νοεμβρίου 1981.

## Αναφορές


Κατηγορία:Έλληνες υπουργοί Δικαιοσύνης
Ρ
Μαμαντί Γιουλά

Ο **Μαμαντί Γιουλά** (, 1961 - ) είναι πολιτικός, πρωθυπουργός της Γουινέας από τον Δεκέμβριο του 2015 ως τον Μάιο του 2018.

## Σταδιοδρομία
Ήταν διευθυντής μάνατζμεντ στην μεταλλευτική εταιρεία Guinea Alumina Corporation, που είναι θυγατρική μιας εταιρείας με έδρα τα Ηνωμένα Αραβικά Εμιράτα, την περίοδο από το 2004 ως το 2015. Έπειτα από την επανεκλογή του προέδρου Αλφά Κοντέ για δεύτερη θητεία, ο Γιουλά διορίστηκε πρωθυπουργός στις 26 Δεκεμβρίου 2015. Ανέλαβε καθήκοντα στις 29 Δεκεμβρίου 2015. Η κυβέρνηση διατυμπάνισε την επιχειρηματική εμπειρία του Γιουλά, λέγοντας ότι ο διορισμός του αντανακλά το ενδιαφέρον του Κοντέ στο να προωθήσει την ανάπτυξη και να ενισχύσει τον ιδιωτικό τομέα στη Γουινέα.
Στις 24 Μαΐου 2018 αντικαταστάθηκε στην πρωθυπουργία από τον Ιμπραΐμα Κασορί Φοφανά.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Γουινέας
Πρώτος γομφίος άνω γνάθου

Ο μόνιμος **πρώτος γομφίος άνω γνάθου** ανήκει στην ομάδα των γομφίων. Είναι το έκτο δόντι του οδοντικού φραγμού εκατέρωθεν της μέσης γραμμής του προσώπου, τοποθετημένο ανάμεσα στον δεύτερο προγόμφιο προς την εγγύς όμορη επιφάνειά του και στον δεύτερο γομφίο προς την άπω όμορη επιφάνειά του. Ο νεογιλός πρώτος γομφίος της άνω γνάθου στην εγγύς όμορη επιφάνειά του συνορεύει με τον κυνόδοντα καθώς απουσιάζουν οι προγόμφιοι από τον νεογιλό φραγμό. Ο μόνιμος ανατέλλει κατά το έκτο έτος γι' αυτό είναι γνωστός και σαν «εξαρίτης».
## Γενικά χαρακτηριστικά
Ο πρώτος γομφίος είναι το σπουδαιότερο και μεγαλύτερο δόντι του μόνιμου οδοντικού φραγμού καθώς ανατέλλει πρώτο, ρυθμίζοντας τη θέση των παρακείμενων δοντιών, το ύψος της άρθρωσης, το μήκος των γνάθων και το σχήμα του προσώπου. Έχει τρεις ρίζες και τέσσερα φύματα. Η μασητική του επιφάνεια έχει σχήμα ακαθόριστου ρόμβου. Διαθέτει τη μεγαλύτερη παρειο-γλωσσική διάσταση απ' όλα τα δόντια.

Οι επιφάνειες του δοντιού διακρίνονται σε:
* προστομιακή ή παρειακή (προς το μάγουλο),
* γλωσσική ή υπερώια,
* μασητική,
* εγγύς όμορη (η επιφάνεια επαφής προς το όμορο δόντι σε σχέση με τη μέση γραμμή του προσώπου),
* άπω όμορη (η απέναντι της εγγύς). 
## Ιδιαίτερα χαρακτηριστικά
Τις περισσότερες φορές διαθέτει το φύμα του Καραμπέλι.
## Διαφορές
### Μόνιμων και νεογιλών δοντιών
Οι νεογιλοί πρώτοι γομφίοι άνω γνάθου  σε σχέση με τους μόνιμους έχουν μεγαλύτερη κυρτότητα και αυχενική περίσφιξη, είναι στενότερα και μικρότερα δόντια με τραπεζοειδές σχήμα, χωρίς λοξή επιμήκη αύλακα στη μασητική τους επιφάνεια, παρουσιάζουν το φύμα Zuckerkandl στην παρειακή τους επιφάνεια και έχουν μεγαλύτερο διαχωρισμό στις ρίζες . Είναι λευκότερα και πιο διαφανή.
### Άνω και κάτω μόνιμων πρώτων γομφίων
Τα παρειακά φύματα των άνω είναι ψηλότερα από τα υπερώια. Διαθέτουν φύμα του Καραμπέλι. Έχουν τέσσερα φύματα και τρεις ρίζες αντί πέντε και δύο που έχουν αντίστοιχα οι κάτω πρώτοι γομφίοι. 
## Φωτογραφίες


Αρχείο:1ow gomfios anw masitiki.jpg|Μασητική επιφάνεια 1ου γομφίου άνω γνάθου. 
Αρχείο:Φύμα του Carabelli.jpg| Φύμα του Carabelli
Αρχείο:Ανθρώπινο στόμα.jpg|To ανθρώπινο στόμα, διακρίνονται οι πρώτοι γομφίοι
File:Maxillary first molars01-01-06.png|Η θέση των πρώτων γομφίων άνω γνάθου στο μόνιμο και νεογιλό οδοντικό φραγμό.
Αρχείο:Odontiki anatomia.jpg|Ανατομία πολύριζου δοντιού
Αρχείο:FDI μόνιμων.jpg|Σύστημα κωδικοποίησης δοντιών FDI
File:Maxilla close-up animation.gif|Άνω γνάθος, οδοντικός φραγμός.
Αρχείο:Dental cosmos (1889) (14595243898).jpg|Σύγκλειση δοντιών, φαίνεται πως συγκλίνει ο 1ος άνω γομφίος με τους ανταγωνιστές του.
Αρχείο:The Dental cosmos (1914) (14765795774).jpg|Σύγκλειση δοντιών



## Δείτε ακόμα
* Πρώτος γομφίος κάτω γνάθου
* Φύμα του Καραμπέλι
* Γομφίοι
* Άνω γνάθος
## Παραπομπές


Κατηγορία:Δόντια
Ααρόν Λεγιά Ιζεκά

Ο **Ααρόν Λεγιά Ιζεκά** (γεννημένος στις 15 Νοεμβρίου 1997) είναι Βέλγος ποδοσφαιριστής, ο οποίος αγωνίζεται ως επιθετικός για λογαριασμό του ΟΦΗ. Είναι, επίσης, κονγκολέζικης εθνικότητας.

## Συλλογική Καριέρα
Ο Λεγιά Ιζεκά αναδείχτηκε ποδοσφαιρικά στα τμήματα υποδομής της Άντερλεχτ. Πραγματοποίησε το επίσημο ντεμπούτο του με την πρώτη ομάδα του συλλόγου στις 3 Δεκεμβρίου 2014, σε αναμέτρηση για το Κύπελλο Βελγίου με αντίπαλο την ΚΡΚ Μέχελεν, στην διάρκεια της οποίας εισήλθε στον αγωνιστικό χώρο ως αλλαγή στην θέση του Σιριάκ, έπειτα από 75 λεπτά παιχνιδιού, σε μία εντός έδρας νίκη της ομάδας του με σκορ 4–1.

## Προσωπική Ζωή
Ο Λεγιά Ιζεκά είναι αδερφός του ποδοσφαιριστή Μισί Μπατσουαγί, οποίος αγωνίζεται για λογαριασμό της Τσελσι στη γαλλική Λιγκ .

## Παραπομπές


## Εξωτερικοί σύνδεσμοι
*

Κατηγορία:Βέλγοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Ποδοσφαιριστές Εθνικής Βελγίου Κ21
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Αντανασπόρ
Κατηγορία:Ποδοσφαιριστές Πρώτης Κατηγορίας Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΤΣΣΚΑ Σόφιας
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ξένοι ποδοσφαιριστές στη Βουλγαρία
Arado Ar 199

Το **Arado Ar 199** ήταν μονοκινητήριο υδροπλάνο εκπαιδευτικό αεροσκάφος το οποίο αναπτύχθηκε από την Arado Flugzeugwerke. Επρόκειτο για χαμηλοπτέρυγο μονοπλάνο που αναπτύχθηκε το 1938. Σχεδιάστηκε για να απονηώνεται από κύριες μονάδες επιφανείας με καταπέλτη. Είχε κλειστό κόκπιτ, με εκπαιδευτή και εκπαιδευόμενο να κάθονται δίπλα-δίπλα, ενώ πίσω τους υπήρχε τρίτη θέση για ασυρματιστή ή εκπαιδευόμενο πλοηγό.

Κατασκευάστηκαν δύο πρωτότυπα, όμως οι επιχειρησιακές απαιτήσεις της *[[Luftwaffe]]* άλλαξαν και ο τύπος δεν εντάχθηκε σε παραγωγή. Τα δύο πρωτότυπα χρησιμοποιήθηκαν ως εκπαιδευτικά και αεροσκάφη αεροδιάσωσης στην βόρεια Νορβηγία.

## Χρήστες
; Γερμανία
: *[[Luftwaffe]]*

## Παραπομπές


## Βιβλιογραφία

* 

Ar 199
Κατηγορία:Υδροπλάνα
Κατηγορία:Εκπαιδευτικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κυβερνείο Νέας Κοιλάδας

Το **Κυβερνείο Νέας Κοιλάδας** (αραβικά: محافظة الوادي الجديد), είναι μια από τις επαρχίες, Κυβερνείο, της Αιγύπτου. Βρίσκεται στο νοτιοδυτικό τμήμα της χώρας, μεταξύ του Νείλου, του Βόρειου Σουδάν, και της νοτιοανατολικής Λιβύης.

Καταλαμβάνοντας περίπου το ένα τρίτο της περιοχής της Αιγύπτου, το Κυβερνείο Νέας Κοιλάδας είναι το μεγαλύτερο κυβερνείο της χώρας και ένα από τα μεγαλύτερα στην αφρικανική ήπειρο. Η πρωτεύουσα Kάργκα βρίσκεται στην Όαση Kαργκά.

## Παραπομπές


## Βιβλιογραφία
* http://blogs.aljazeera.net/middle-east/2011/02/08/live-blog-feb-9-egypt-protests 
* [Fahim, Kareem. "Protesters in Egypt Regain Initiative as Workers Strike." The New York Times. 2/9/2011. Accessed 2/9/2011] * http://www.nytimes.com/2011/02/10/world/middleeast/10egypt.html?_r=1&hp

Κατηγορία:Κυβερνεία της Αιγύπτου
Ζέεφελντ

Το **Ζέεφελντ** (*Seefeld in Tirol*) είναι παλαιότερος αγροτικός οικισμός, που εξελίχθηκε σε μεγάλο τουριστικό θέρετρο, στην περιοχή του Ίνσμπρουκ στο Τιρόλο της Αυστρίας, με πληθυσμό 3.312 κατοίκων. Το χωριό βρίσκεται περίπου 17 χιλιόμετρα βορειοδυτικά του Ίνσμπρουκ σε ένα οροπέδιο ανάμεσα στα βουνά Wetterstein και Karwendel. Αναφέρθηκε για πρώτη φορά το 1022 και από τον 14ο αιώνα ήταν τόπος προσκυνήματος, επωφελούμενο όχι μόνο από την επίσκεψη πολλών προσκυνητών, αλλά και ως εμπορικός σταθμός μεταξύ Άουγκσμπουργκ και Βενετίας. Το Ζέεφελντ ήταν δημοφιλές τουριστικό θέρετρο ακόμη και πριν από το 1900, ενώ από το 1930 ως σήμερα αποτελεί πολύ γνωστό χειμερινό αθλητικό κέντρο και ανάμεσα στους πιο δημοφιλείς τουριστικούς προορισμούς στην Αυστρία, κυρίως για σκι το χειμώνα, αλλά και για πεζοπορία το καλοκαίρι.

## Εξωτερικοί σύνδεσμοι
* 

Ζεεφελ
Κατηγορία:Ίνσμπρουκ
Living with the Ancients

**Living with the Ancients** είναι ο τίτλος του δεύτερου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάρτιο του 2011 μέσω της δισκογραφικής εταιρείας "Rise Above Records" στην Ευρώπη και της Metal Blade στην Αμερική.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Metal Storm" με 8,5 / 10, το "Metal Underground" με 4 / 5 και το "metal.de" με 8 / 10.

Ο συγκεκριμένος δίσκος παρουσίασε μία πιο βαριά εκδοχή των Blood Ceremony, με περισσότερες αναφορές στις ρίζες τους σε σχέση με το ομώνυμο άλμπουμ τους. Η μουσική και οι στίχοι όλων των τραγουδιών είναι δημιουργία του Σιν Κένεντι, με εξαίρεση το κομμάτι "*Night of Augury*" το οποίο είναι σύνθεση της Άλια Ο'Μπράιεν.

## Τραγούδια
# The Great God Pan - 7:31
# Coven Tree - 4:48
# The Hermit - 2:35
# My Demon Brother - 4:48
# Morning of the Magicians - 6:58
# Oliver Haddo - 8:12
# Night of Augury - 6:05
# The Witch's Dance - 0:40
# Daughter of the Sun - 10:11

## Μέλη των Blood Ceremony
Η σύνθεση του συγκροτήματος κατά την ηχογράφηση του "***Living with the Ancients***" είχε την εξής μορφή:

* **Άλια Ο'Μπράιεν** - *[[Φωνητική|φωνητικά]], [[φλάουτο]], [[πλήκτρα]]*
* **Λούκας Γκάντκε** - *[[μπάσο]], [[Φωνητική|φωνητικά]]*
* **Σιν Κένεντι** - *[[κιθάρα]]*
* **Άντριου Χάουστ** - *[[τύμπανα]]*

;*Γκεστ συμμετοχές*
* **Σάνφορντ Πάρκερ** - *[[συνθεσάιζερ]]*

## Παραπομπές


## Πηγές
* Living with the Ancients - Blood Ceremony | Songs, Reviews, Credits, Awards | AllMusic
* Blood Ceremony - Living with the Ancients - Metal Storm
* Blood Ceremony - Living with the Ancients - Encyclopaedia Metallum: The Metal Archives

Κατηγορία:Δισκογραφία των Blood Ceremony
Κατηγορία:Άλμπουμ του 2011
The Eldritch Dark

**The Eldritch Dark** είναι ο τίτλος του τρίτου άλμπουμ του καναδικού doom metal συγκροτήματος Blood Ceremony, το οποίο κυκλοφόρησε τον Μάιο του 2013 μέσω της δισκογραφικής εταιρείας "Rise Above Records" στην Ευρώπη και της Metal Blade στην Αμερική.

Οι κριτικές για τον δίσκο υπήρξαν θετικές, με το "Allmusic" να το βαθμολογεί με τέσσερα αστέρια με άριστα τα πέντε, το "Pitchfork Media" 7,6 / 10, το "Metal Storm" με 8,4 / 10, το "Blebbermouth" με 7,5 / 10 και το "Metal Injection" με 8,5 / 10.

Το συγκεκριμένο άλμπουμ αποτέλεσε την πρώτη είσοδο των Blood Ceremony στους καταλόγους επιτυχιών, αφού σκαρφάλωσε στο Top-40 των φινλανδικών τσαρτ.

## Τραγούδια
# Witchwood - 6:57
# Goodbye Gemini - 4:22
# Lord Summerisle - 3:24
# Ballad of the Weird Sisters - 6:03
# The Eldritch Dark - 4:20
# Drawing Down the Moon - 5:19
# Faunus - 2:24
# The Magician - 8:02

## Θέσεις τσαρτ
***The Eldritch Dark*** *(άλμπουμ)*

***Επίσημη κυκλοφορία: [[27 Μαΐου]] [[2013]]***

## Μέλη των Blood Ceremony
Η σύνθεση του συγκροτήματος κατά την ηχογράφηση του "***The Eldritch Dark***" είχε την εξής μορφή:

* **Άλια Ο'Μπράιεν** - *[[Φωνητική|φωνητικά]], [[φλάουτο]], [[πλήκτρα]]*
* **Λούκας Γκάντκε** - *[[μπάσο]], [[Φωνητική|φωνητικά]]*
* **Σιν Κένεντι** - *[[κιθάρα]]*
* **Μάικλ Καρίλο** - *[[τύμπανα]]*

;*Γκεστ συμμετοχές*
* **Μπεν Πλότνικ** - *[[βιολί]]*

## Παραπομπές


## Πηγές
* The Eldritch Dark - Blood Ceremony | Songs, Reviews, Credits, Awards | AllMusic
* Blood Ceremony - The Eldritch Dark - Metal Storm
* Blood Ceremony - The Eldritch Dark - Encyclopaedia Metallum: The Metal Archives

Κατηγορία:Δισκογραφία των Blood Ceremony
Κατηγορία:Άλμπουμ του 2013
Βουλευτικές εκλογές στο Κιριμπάτι 2015-16

**Γενικές εκλογές** διεξήχθησαν στο Κιριμπάτι στις 30 Δεκεμβρίου 2015 και στις 7 Ιανουαρίου 2016.

## Εκλογικό σύστημα
Τα 46 αιρετά μέλη του Νομοθετικού Σώματος εξελέγησαν σε 23 μονοεδρικές και πολυεδρικές περιφέρειες με τη χρήση του συστήματος των δύο γύρων.

## Αποτελέσματα
Επί συνόλου 44 εδρών, οι 19 κερδήθηκαν στον πρώτο γύρο και οι 25 αποφασίστηκαν σε δεύτερο γύρο.

Στον πρώτο γύρο, ο υπουργός Τομ Μέρντοκ έχασε την έδρα του. Στον τελικό γύρο, ο υπουργός Εργασίας Μάρτιν Μορέτι και ο υπουργός Περιβάλλοντος Τιατίτε Κουόνγκ έχασαν τις έδρες τους. Ο πρώην πρόεδρος  Τεατάο Τεανάκι έχασε κι εκείνος την έδρα του στο Αμπάιανγκ. Ωστόσο, οι πρώην πρόεδροι Γερέμια Ταμπάι και Τεμπουρόρο Τίτο διατήρησαν τις έδρες τους.

## Παραπομπές


2015
Κιριμπατι
Κιριμπατι
Σωβέρ Ροντριγκέζ

Ο **Σωβέρ Ροντριγκέζ**, γεννημένος στις 17 Οκτωβρίου 1920 στο Σιντί Μπελ Αμπές και αποβιώσας στις 15 Φεβρουαρίου 2013 στη Νις, ήταν Γάλλος πρώην ποδοσφαιριστής.
  
## Βιογραφία
Καταγόμενος από το Σιντί Μπελ Αμπές, ξεκίνησε την ποδοσφαιρική του καριέρα με το πέρας του Β΄ Παγκοσμίου Πολέμου, αγωνιζόμενος με τα χρώματα της Σταντ Φρανσαί, προτού μεταγραφεί στην Ολιμπίκ Μαρσέιγ. Αγωνιζόμενος ως αμυντικός, κλήθηκε στην Εθνική Γαλλίας για μία φιλική αναμέτρηση μεταξύ της Γαλλίας και της Ολλανδίας (4-0), η οποία διεξήχθη στην Κολόμπ στις 26 Μαΐου του 1947.

Τον Ιούλιο του 1951, αποκτήθηκε από την Ολιμπίκ Λυών, απ'όπου και αποχώρησε, την αμέσως επόμενη σεζόν, με προορισμό την ΣΟ Μονπελιέ. Ολοκλήρωσε την καριέρα του αγωνιζόμενος με τα χρώματα της Αΐν Τεμουχέντ, όπου και ο ίδιος είχε ανοίξει μπρασερί.
Απεβίωσε στις 15 Φεβρουαρίου 2013, σε ηλικία 92 ετών, σε νοσοκομείο της Νις, έπειτα από μακρά ασθένεια.

## Διακρίσεις
* Διεθνής με την Εθνική Γαλλίας το 1947 (1 συμμετοχή)
* Πρωταθλητής Γαλλίας το 1948 με την Ολιμπίκ Μαρσέιγ
* Νικητής του Κυπέλλου Βόρειας Αφρικής το 1954 με την ΟΣΚΚ Τεμουσάν

## Παραπομπές


Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Σταντ Φρανσαί Παρί
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Μονπελιέ ΕΣΚ
Χάιντς Ρέμχελντ

Ο **Χάινζ Ρέμχελντ** (αγγλικά: *Heinz Roemheld*, 1 Μαΐου 1901 - 11 Φεβρουαρίου 1985) ήταν Αμερικανός συνθέτης. Γεννήθηκε στο Μιλγουόκι του Ουισκόνσιν, από Γερμανούς μετανάστες γονείς, τον Χάινριχ Ρόμχελντ και τη Φανί και ήταν ένα από τα τέσσερα παιδιά τους.

Ο Χάινζ ήταν *παιδί θαύμα*, καθώς ξεκίνησε να παίζει πιάνο μόλις από την ηλικία των τεσσάρων. Στα 19 αποφοίτησε από το Milwaukee College of Music και, δίνοντας παραστάσεις, προσπαθούσε να μαζέψει λεφτά για να μπορέσει να πάει Ευρώπη να σπουδάσει πιάνο. Το 1920 πήγε στο Βερολίνο. Εκεί μαθήτευσε στο πλευρό του Χούγκο Κάουν, του Φερούτσιο Μπουζόνι και του Έγκον Πέτρι. Ενόσω βρισκόταν στην Ευρώπη εμφανίστηκε σε παραστάσεις της Φιλαρμονικής του Βερολίνου. Όταν επέστρεψε στις ΗΠΑ, ασχολήθηκε με τη μουσική στις βουβές ταινίες, ως πιανίστας κι ως μαέστρος. Το 1925 πήγε επικεφαλής της Universal Studios σε θέατρα της Γερμανίας, αλλά αναγκάστηκε να φύγει, το 1929, με την άνοδο του Ναζισμού.

Επιστρέφοντας στις ΗΠΑ συνέχισε να συνθέτει μουσική για ταινία, κι έγινε εξέχων μουσικός στο Χόλιγουντ. Μάλιστα είχε συνθέσει και για μερικές σκηνές της ταινίας *[[Όσα παίρνει ο άνεμος (ταινία)|Όσα παίρνει ο άνεμος]]*, όμως δεν του πιστώνεται κάτι. Επίσης έχει βραβευθεί και με Όσκαρ Καλύτερης Πρωτότυπης Μουσικής, για την ταινία *[[Ο ουρανός της δόξας]]*.

## Παραπομπές


## Εξωτερικοί σύνδεσμοι
*Heinz Roemheld at Allmovie

Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Αμερικανοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Χέρμαν Σούμλιν

Ο **Χέρμαν Σούμλιν** (αγγλικά: *Herman Shumlin*, 6 Δεκεμβρίου 1898 - 4 Ιουνίου 1979) ήταν Αμερικανός πρωτοπόρος θεατρικός σκηνοθέτης και παραγωγός, που ξεκίνησε το 1927 με το έργο  *Celebrity* και συνέχισε μέχρι το 1974, όπου το τελευταίο του έργο ήταν το *[[Όπως αγαπάτε]]*, του Ουίλιαμ Σαίξπηρ. Επίσης, έκανε και τη σκηνοθεσία δύο ταινιών, συμπεριλαμβανομένου το *[[Φρουρά επί του Ρήνου (ταινία)|Φρουρά επί του Ρήνου]]*. Η καριέρα του στο Μπρόντγουεϊ διήρκεσε για  47 χρόνια, όντας παραγωγός και σκηνοθέτης σε πάνω από 40 παραγωγές.

## Παραπομπές


## Εξωτερικοί σύνδεσμοι
* 
* Χέρμαν Σούμλιν στο IBDB
* Herman Shumlin papers, circa 1902-1989 bulk 1932-1978, held by the Billy Rose Theatre Division, New York Public Library for the Performing Arts

Κατηγορία:Αμερικανοί θεατρικοί σκηνοθέτες
Πίτερ Φάρμερ

Ο **Πίτερ Φάρμερ** ήταν Άγγλος προπονητής ποδοσφαίρου.

## Καριέρα
Ο Πίτερ Φάρμερ ανέλαβε την τεχνική ηγεσία της Ολιμπίκ Μαρσέιγ στην διάρκεια της σεζόν 1923-1924, όπου και κατέκτησε το Κύπελλο Γαλλίας του 1924, το οποίο ήταν και το πρώτο στην ιστορία του συλλόγου της Μασσαλίας. Στην συνέχεια, εργάστηκε στην Τορίνο, όπου και παρέμεινε έως το 1926. Το 1928, διετέλεσε γυμναστής της Εθνικής Γαλλίας. Διετέλεσε, επίσης, προπονητής, μεταξύ του 1933 και του 1934, της ΡΚ Παρί.

## Παραπομπές


Κατηγορία:Άγγλοι προπονητές ποδοσφαίρου
Κατηγορία:Προπονητές ποδοσφαίρου Ολιμπίκ Μαρσέιγ
Κατηγορία:Προπονητές ποδοσφαίρου Τορίνο ΦΚ
Κατηγορία:Προπονητές ποδοσφαίρου Ρασίνγκ Κλαμπ ντε Φρανς
Τζέραλντιν Φιτζέραλντ

Η **Τζέραλντιν Φιτζέραλντ** (αγγλικά: *Geraldine Fitzgerald*, 24 Νοεμβρίου 1913 - 17 Ιουλίου 2005) ήταν μία Αμερικανοϊρλανδή ηθοποιός του θεάτρου και του κινηματογράφου, και μέλος της American Theater Hall of Fame.

Συμμετοχές της στον βρετανικό κινηματογράφο και η σχετική επιτυχία που απέρρευσε από αυτές, την οδήγησαν στο Μπρόντγουεϊ, το 1938. Το ντεμπούτο της το έκανε στο πλευρό του Όρσον Ουέλς, στο θέατρο Mercury Theatre, στην παράσταση *[[Το σπίτι της πονεμένης καρδιάς]]*, του Τζορτζ Μπέρναρντ Σω. Εκεί την είδε ο Χαλ Ουόλις, παραγωγός από το Χόλιγουντ, και υπέγραψε συμβόλαιο με τη Warner Bros. Το 1939, κατάφερε δύο μεγάλες επιτυχίες: συμμετείχε στην ταινία *[[Το λυκόφως μιας ζωής]]*, στο πλευρό της Μπέτι Ντέιβις, και η άλλη της επιτυχία ήταν στην ταινία *[[Ο πύργος των καταιγίδων (ταινία, 1939)|Ο πύργος των καταιγίδων]]*, του Γουίλιαμ Γουάιλερ από την οποία έλαβε μία υποψηφιότητα για Όσκαρ Β' Γυναικείου Ρόλου.

Κατά τη διάρκεια του Δευτέρου Παγκοσμίου Πολέμου, πήρε την αμερικανική υπηκοότητα, ενώ στις 18 Απριλίου του 1955, πολιτογραφήθηκε κιόλας. Στις 8 Φεβρουαρίου του 1960, τιμήθηκε με αστέρι στη Λεωφόρο της Δόξας, για τη συνολική της προσφορά στον κινηματογράφο. Απεβίωσε σε ηλικία 91 ετών, ταλαιπωρημένη στα τελευταία χρόνια της ζωής της από Αλτσχάιμερ.

## Φιλμογραφία

## Παραπομπές


## Εξωτερικοί σύνδεσμοι
* Portrait of Geraldine Fitzgerald c. 1936 by George Hurrell.
* Portrait of Geraldine Fitzgerald c. 1939 by George Hurrell.

Κατηγορία:Αμερικανίδες τραγουδίστριες
Κατηγορία:Ιρλανδοί τραγουδιστές
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Ιρλανδές ηθοποιοί κινηματογράφου
Κατηγορία:Ιρλανδές ηθοποιοί θεάτρου
Κατηγορία:Απόφοιτοι της Βασιλικής Ακαδημίας Δραματικής Τέχνης
Αρμάν Λιμπερατί

Ο **Αρμάν Λιμπερατί**, γεννημένος στις 27 Ιανουαρίου 1923 στην Μπλιντά (Γαλλική Αλγερία) και αποβιώσας στις 2 Ιανουαρίου 2016 στην Λουΐν, ήταν Γάλλος πρώην ποδοσφαιριστής, ο οποίος αγωνιζόταν στην θέση του τερματοφύλακα.

Αναδείχτηκε πρωταθλητής Γαλλίας το 1948 με την Ολιμπίκ Μαρσέιγ.

## Παραπομπές


## Εξωτερικοί Σύνδεσμοι
* 
* Προφίλ στο om1899.com

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΑΣ Αιξουάζ
Κατηγορία:Ποδοσφαιριστές ΟΣΜ Μπλιντά
Κατηγορία:Ποδοσφαιριστές Γκρενόμπλ Φουτ 38
Κάι Άντρουπ

Ο **Κάι Άντρουπ**, γεννημένος στις 29 Μαΐου 1903 και αποβιώσας στις 20 Ιανουαρίου 1988, ήταν Δανός ποδοσφαιριστής και μετέπειτα προπονητής. Αγωνιζόταν στη θέση του επιθετικού. Ορισμένες πηγές τον αναφέρουν ως διεθνή με την Εθνική Δανίας (18 συμμετοχές).

## Καριέρα
### Παίκτης
Ως ποδοσφαιριστής, αγωνίστηκε για λογαριασμό της Ακαντέμισκ Μπόλντκλουμπ στο Πρωτάθλημα Δανίας της σεζόν 1922-23. Στη συνέχεια, μετακόμισε στη Γερμανία και πιο συγκεκριμένα την Αμβούργο ΣΦ το 1923, προτού μεταβεί στη Γαλλία το 1926, προκειμένου να αγωνιστεί για λογαριασμό της Σταντ Φρανσαί, ενώ ακολούθησαν οι Βεζινέ και Κλαμπ Φρανσαί. Καταφέρνοντας να τραβήξει την προσοχή του φίλαθλου κοινού με τις επιδόσεις του με τα χρώματα της Σταντ Φρανσαί το 1927, επελέγη προκειμένου να αποτελέσει μέλος μίας ομάδας ξένων επίλεκτων οι οποίοι αγωνίζονταν στα γαλλικά γήπεδα και η οποία θα αγωνιζόταν σε φιλική αναμέτρηση απέναντι στην Εθνική Γαλλίας Β΄.

Στη διάρκεια του Β΄ Παγκοσμίου Πολέμου, κατετάγη ως ξένος εθελοντής στον Γαλλικό Στρατό. Έχοντας συλληφθεί ως αιχμάλωτος πολέμου, κατόρθωσε να διαφύγει και εντάχθηκε στους κύκλους της Γαλλικής Εθνικής Αντίστασης.

### Προπονητής
Αργότερα, εργάστηκε ως προπονητής της Κλαμπ Φρανσαί για τη σεζόν 1932-1933 (παίκτης προπονητής τη σεζόν 1932-33 και στη συνέχεια παίκτης ελεύθερος συμβολαίου τη σεζόν 1933-34), της Αμιάν Ατλετίκ Κλαμπ τη σεζόν 1945-1946, της ΦΚ Νανσί τη σεζόν 1946-1947 και της ΡΚ Στρασμπούρ τη σεζόν 1947-1948.

Από το 1948 έως το 1951, προσελήφθη ως εθνικός προπονητής από την FFF και εστάλη στην Τυνησία, προκειμένου να αναπτύξει εκεί το ποδόσφαιρο. Στη συνέχεια αποχώρησε από τον χώρο του ποδοσφαίρου.

## Παραπομπές


Κατηγορία:Δανοί ποδοσφαιριστές
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Σταντ Φρανσαί Παρί
Κατηγορία:Ποδοσφαιριστές Κλαμπ Φρανσαί
Κατηγορία:Προπονητές ποδοσφαίρου Κλαμπ Φρανσαί
Κατηγορία:Προπονητές ποδοσφαίρου Αμιάν ΣΚ
Κατηγορία:Προπονητές ποδοσφαίρου ΡΚ Στρασμπούρ